РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 08

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 26.03.2025 г.

Днес, 26.03.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов 
                                                                                             Пламен Найденов
                                                                                             Боян Новански
                                                                                        
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Елеонора Иванова – главен експерт – икономист в отдел „СФСС“ и Ганка Тулева – началник отдел „СФСП“.

-	Инвестиции и строителство:

1.ОТНОСНО: Изпълнение на решение по т. 11 от протокол № 10/19.03.2025 г. на комисия „Бюджет и финанси” към Пленума на ВСС за организиране и провеждане на обществена поръчка за избор на изпълнител с предмет „СМР по изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“. 

След проведено обсъждане по предложения проект на решение беше проведено гласуване, като „За“ Вариант 1 гласуваха: г-н Гроздев, г-н Новански, г-н Стоев, г-н Найденов и г-жа Керелска, а „Против“ гласува г-н Дамянов.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ПРИЕМА за необходимо и целесъобразно актуализиране на прогнозната стойност на обект: „СМР по изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“ от 4 305 000,00 лева с ДДС, в т.ч. 10% непредвидени разходи, на 4 821 600,00 лева с ДДС в т.ч. 10 % непредвидени разходи. 
	1.2.ВЪЗЛАГА на отдел „Инвестиции и строителство“, дирекция „УССВ“ при изготвяне на Инвестиционната програма на ВСС за 2025 г. да отрази промяната по т. 1.1.
	1.3.ОТМЕНЯ решение по т. 2.1 от Протокол № 11/04.12.2024 г. и решение по т. 12 от Протокол № 3/05.02.2025 г. от заседания на Комисия „Управление на собствеността” към Пленума на ВСС. 
	1.4.ИЗПРАЩА решението на Комисия „Бюджет и финанси“ към ПВСС за действия по компетентност.

-	Текущи ремонти:

2.ОТНОСНО: Писмо от административния ръководител на Районен съд - Враца с искане за осигуряване на средства за извършване на ремонт на информационния център в сградата на Съдебна палата – Враца.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.ПРИЕМА за необходимо и целесъобразно извършването на ремонт на информационния център (регистратурата) в сградата на Съдебна палата - Враца.
Мотиви: Ремонтът на регистратурата е необходим с цел привеждане на помещението в съответствие с изискванията на чл.169 от ЗУТ. Целесъобразно е да бъдат осигурени необходимите финансови средства за изпълнение на цитирания по-горе ремонт, в съответствие с икономически най- изгодните представени оферти от административния ръководител на Районен съд - Враца. Ремонтът няма авариен или неотложен характер, съгласно §1 на Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Враца 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	44 458,52 лв.	Ремонт архивни помещения.	
	4 871,00 лв.	Увеличение на ремонтните дейности извършени в архивните помещения	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	65 306,00 лв.	Заявени за 2025 г. – Ремонтни дейности в зали №1, 2, 3 - Не са отпуснати средства, съгласно решение по т.4 от протокол №1 от 08.01.2025 г. на КУС към ПВСС.	

2.2. ВЪЗЛАГА на дирекция „Управление на собствеността на съдебната власт“ при администрацията на Висшия съдебен съвет, искане вх. № ВСС – 6062/11.03.2025 г. от административния ръководител на Районен съд - Враца да бъде приобщено към исканията на административните ръководители на органите на съдебна власт, подадени по реда на чл. 5 от Правила за планирането, осигуряването на средства и извършването на текущ ремонт на сградния фонд на съдебната власт за обобщаване и включване в проекта за разпределение на средствата за планирани текущи ремонти през 2025 г.
	2.3. ИЗПРАЩА решението на комисия „Бюджет и финанси“ към Пленума на ВСС и на административните ръководители на Окръжен съд – Враца и Районен съд – Враца, за сведение.

3.ОТНОСНО: Писмо от административния ръководител на Районен съд - Чирпан във връзка с необходимост от авариен ремонт в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за необходимо и целесъобразно извършването на неотложен ремонт на тавана в помещение № 6, етаж втори и тавана на коридора на етаж трети в сградата на Районен съд (РС) - Чирпан на бул. „Георги Димитров“ № 28, на стойност 4 015,08 лв. с ДДС, съгласно предоставената икономически най-изгодна оферта от административния ръководител на РС – Чирпан.
	Мотиви: Изпълнението на ремонта на тавана в помещение №6, етаж втори и тавана на коридора на етаж трети в сградата на Районен съд - Чирпан на бул. „Георги Димитров“ № 28, е необходимо с цел постигане на безопасна работна среда за служителите и посетителите на РС - Чирпан и привеждане на помещението в съответствие с изискванията на Закона за здравословни и безопасни условия на труд и Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване.
Справка за отпуснатите средства на РС – Чирпан 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	4 185,00 лв.	Ремонт на ведомствен апартамент	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	1 575,00 лв. 
Средствата ще бъдат осигурени по бюджета на съда за 2025 г., съгл. решение по т.7 от протокол №2/25.01.2025 г. на КБФ към ПВСС	Авариен ремонт на тавана на помещение №17 на трети етаж в сградата на съда – ремонтът е заявен в края на 2024 г. 	
	0,00 лв.	Заявени за 2025 г. - няма	
3.2.ИЗПРАЩА решението на Комисия „Бюджет и финанси“ към Пленума на ВСС, за произнасяне по компетентност във връзка с осигуряването на финансови средства в размер на 4 185,00 лв. с ДДС за неотложен ремонт на тавана в помещение № 6, етаж втори и тавана на коридора на етаж трети в сградата на Районен съд - Чирпан на бул. „Георги Димитров“ № 28.
3.3.ИЗПРАЩА решението на административния ръководител на РС – Чирпан, за сведение.

-	Управление на собствеността:

4.ОТНОСНО: Предложение от кмета на Община Разград за възмездно придобиване на части от имоти – публична общинска собственост, ползвани от органите на съдебната власт в гр. Разград. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ПРЕДЛАГА на Пленума на ВСС да приеме следното решение:
1. УПЪЛНОМОЩАВА представляващия ВСС да отправи искане до председателя на Общински съвет Разград и до кмета на Община Разград за  предоставяне безвъзмездно за управление  на Пленума на ВСС, за нуждите на Административен съд – Разград, Окръжна прокуратура – Разград и Районна прокуратура – Разград на общински имот, представляващ: част от имот – публична общинска собственост, актуван с АПОС № 369/22.11.2019 г., представляващ ½ ПИ с идентификатор 61710.504.3188 по КККР на гр. Разград с административен адрес: гр. Разград, бул. „Бели Лом“ № 33 с площ от 1424 кв.м., ведно с част от сградите в него, както следва:
- сграда с идентификатор 61710.504.3188.1 - на първи етаж стаи №№ 7, 111, 112, 112а, 113, 114, сервизно помещение /дамска тоалетна/, втори и трети етаж;
- сграда с идентификатор 61710.504.3188.2 – първи, втори и трети етаж; 
- сграда с идентификатор 61710.504.3188.3; 
- сграда с идентификатор 61710.504.3188.4;
- 1/2 от сграда с идентификатор 61710.504.3188.5, всичките с обща застроена площ 1752,00 кв.м., за срок от 5 /пет/ години, считано от 14.05.2025 г.
2. УПЪЛНОМОЩАВА представляващия ВСС да отправи искане до Общински съвет – Разград и кмета на Община Разград за започване на процедура по чл. 12, ал. 3 и ал. 4 от ЗОС, за безвъзмездно предоставяне за управление на ВСС, върху част от недвижим имот публична общинска собственост актуван с АПОС № 186/29.03.2011 г., представляващ: сграда с идентификатор 61710.505.7251.1 със ЗП = 1064 кв.м., находяща се в                   гр. Разград, пл. „Независимост“ № 2, а именно:
 За нуждите на Окръжен съд – Разград:
- сутерен - част от северната част на сутерена с обща площ                   176,00 кв.м. и две помещения в южната част с обща площ 30,00 кв.м.;
 -  втори етаж - стаи с №№ 201, 202, 202а, 203, 204, 205, 206, 207, 208, 209, 210, 211, 212, 213, 214, 215, 216, 217, 218 и 219 с обща площ  693.50 кв.м.; 
- трети етаж - стаи с № № 301 /включваща - съдебна зала № 4, чакалня и съвещателна зала/, 302 /включваща - съдебна зала № 5 и съвещателна зала/, 303, 304, 305, 306, 308, 310, 311, 312 и 313 и съответните общи части от третия етаж с обща площ 609,00 кв.м.;
 За нуждите на  Районен съд – Разград:
 - първи етаж - стаи с №№ 102, 103, 106, 107,  109,  111, 112, 113, 114, 115, 116, 117, 118, 119, 120, 121, 122, 123, 124, 125 и три зали с №№ 1, 2, 3 от първия етаж с обща площ 1028 кв.м.;
- трети етаж - стаи с №№ 307, 309, 314, 315  и съответните общи части от третия етаж с обща площ 101 кв.м., за срок от 5 /пет/ години, считано от 01.10.2025 г.
4.2. ВНАСЯ предложението като редовна точка в следващо редовно заседание на Пленума на ВСС.
4.3. ВЪЗЛАГА на дирекция „Управление на собствеността на съдебната власт“ към АВСС, да предостави  информация по отношение на индикативните разходи и срокове за проучване, проектиране и доизграждане на недовършена сграда в ПИ с ИН 61710.505.7439, в гр. Разград за нуждите на всички органи на съдебна власт в гр. Разград.
4.4. ВЪЗЛАГА на дирекция „Управление на собствеността на съдебната власт“ да изготви писмо до община Разград, след решение на Пленума на ВСС по т. 4.1, за предприетите действия от страна на ВСС за трайно устройване на органите на съдебната власт със сграден фонд в гр. Разград, като се изиска информация и относно стойността за евентуално възмездно придобиване на частите от имотите – общинска собственост, ползвани от органите на съдебната власт в гр. Разград, с оглед вземане на информирано решение от Пленума на ВСС. 

5.ОТНОСНО: Предложение за сключване на договор с правоспособно лице за извършване на дейности по кадастър, във връзка с изготвяне на нов акт за публична държавна собственост за имот, находящ се в гр. София, ул. „Черковна“ № 90.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	5.1.ПРИЕМА за необходимо и целесъобразно извършването на геодезическо заснемане и изменение на кадастралната карта, на четириетажна сграда с идентификатор 68134.408.327.1, находяща се в гр. София,                  ул. „Черковна“ № 90, в управление на ВСС, с оглед коректното нанасяне в кадастралните регистри и съставяне на нов акт за публична държавна собственост за имота.  
	5.2.ПРИЕМА за изпълнител на дейностите по извършване на геодезическо заснемане и изменение в кадастъра, на четириетажна сграда с идентификатор 68134.408.327.1, находяща се в гр. София, ул. „Черковна“ № 90, „НС ПРО“ ЕООД, съгласно предоставена оферта от дружеството.
	5.3.ИЗПРАЩА решението на Комисия „Бюджет и финанси“ към Пленума на ВСС, за произнасяне по компетентност във връзка с осигуряването на финансови средства от бюджета на ВСС в размер на 3 000,00 лв. без ДДС или 3 600,00 лв. с ДДС, за извършване на геодезическо заснемане и изменение на кадастралната карта, на четириетажна сграда с идентификатор 68134.408.327.1, находяща се в гр. София, ул. „Черковна“ № 90.
	5.4.ВЪЗЛАГА на дирекция „УССВ“ да подготви и изпрати необходимата документация чрез главен секретар на ВСС до дирекция „Правна“, отдел „Обществени поръчки“ за сключване на договор с „НС ПРО“ ЕООД – лице с правоспособност за извършване на дейности по кадастър, вписано в Публичния регистър на правоспособните лица към Агенция по геодезия, картография и кадастър, за извършване на геодезическо заснемане и изменение на кадастралната карта, на четириетажна сграда с идентификатор 68134.408.327.1, находяща се в гр. София, ул. „Черковна“ № 90.

6.ОТНОСНО: Изпълнение на решение на комисия „Управление на собствеността“ към СК на ВСС по повод на депозиран в Министерство на правосъдието сигнал от г-жа Красимира Новакова – съдия по вписванията при Районен съд – Пловдив.	

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРИЕМА писма от Окръжен съд – Пловдив, Районен съд - Пловдив и от Министерство на правосъдието, във връзка с постъпилия сигнал от съдия по вписванията при Районен съд – Пловдив, за сведение.
	6.2.ВЪЗЛАГА на дирекция „УССВ“ да уведоми г-жа Красимира Новакова – съдия по вписванията при Районен съд – Пловдив, за предприетите действия от Министерство на правосъдието, свързани с поставените проблеми в изпратения от нея сигнал. 

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ